
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 220
                                                           din 25 octombrie 2018
privind avizarea documentațiilor pentru delegarea gestiunii activităților de colectare și transport a deșeurilor municipale și a altor fluxuri de deșeuri și de operare a stației de transfer Bălăușeri, componente ale serviciului de salubrizare din cadrul Sistemului de Management Integrat al   Deșeurilor Municipale Solide din Județul Mureș (S.M.I.D.S. Mureș), pentru municipiul Sighișoara, din zona 3 Sighișoara

Consiliul Local al Municipiului Sighişoara, întrunit în ședință ordinară, 
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 30.098/24.10.2018, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;
Având în vedere dispozițiile art. 8, alin. (3), lit. ”c” și ”d^1”, ale art. 29 și ale art. 30 din Legea nr. 51/2006, legea serviciilor comunitare de utilități publice, republicată, cu modificările și completările ulterioare;

Ținând cont de prevederile art. 6, alin. (1), lit ”e”, ”h”, ”i” și ”j” din Legea nr. 101/2006, legea serviciului de salubrizare a localităților, republicată, cu modificările și completările ulterioare;

Văzând reglementările art. 17, alin. (3), pct. 18 și 20, precum și ale art. 20, coroborat cu cele ale art. 21, alin. (1) din Statutul A.D.I. Ecolect Mureș;

Luând în considerare prevederile art. 11 din Contractul de asociere încheiat între toate U.A.T.-urile din Județul Mureș;

Având în vedere Hotărârea Consiliului Local Sighișoara nr. 204/09.10.2018 privind aprobarea documentațiilor pentru delegarea gestiunii activităților de colectare și transport a deșeurilor municipale și a altor fluxuri de deșeuri și operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), pentru municipiul Sighișoara;
Având în vedere Hotărârea Consiliului Local Sighișoara nr. 203/09.10.2018 privind transmiterea unor bunuri mobile și imobile din domeniul public al municipiului Sighișoara în domeniul public al Județului Mureș;
Ținând cont de adresa Asociației de Dezvoltare Intercomunitară “ECOLECT MUREȘ” cu nr. 1065/18.10.2018, înregistrată la Municipiul Sighișoara cu nr. 29.790/19.10.2018, prin care ne sunt retransmise spre analiză și reaprobare documentațiile de delegare a gestiunii activităților de colectare și transport a deșeurilor municipale și a altor fluxuri de deșeuri, componente ale serviciului de salubrizare din cadrul Sistemului de Management Integrat a Deșeurilor Municipale Solide din Județul Mureș (S.M.I.D.S. Mureș), aferentă zonei 3 din care face parte U.A.T.M. Sighișoara, întrucât transmiterea unor bunuri mobile și imobile din domeniul public al municipiului Sighișoara în domeniul public al Județului Mureș, bunuri aparținând Stației de sortare din Sighișoara aprobată prin adoptarea Hotărârii Consiliului Local Sighișoara nr. 203/09.10.2018 s-a realizat concomitent cu aprobarea documentațiilor de delegare a gestiunii activităților de colectare și transport, documentații aprobate prin adoptarea Hotărârii Consiliului Local Sighișoara nr. 204/09.10.2018, sens în care, aceasta din urmă trebuie corelată cu prevederile Hotărârii Consiliului Local Sighișoara nr. 203/09.10.2018;

Văzând Hotărârea Consiliului Local Sighişoara nr. 32/12.08.2016, prin care a fost desemnat domnul Toth Tivadar, viceprimar al Municipiului Sighişoara, ca reprezentant al Municipiului Sighişoara în Adunarea Generală a “A.D.I. ECOLECT”;  

Având în vedere Raportul de specialitate al Serviciului Tehnic, Investiții – Urmărire Contracte, Monitorizare Servicii de Utilități Publice, înregistrat cu nr. 30.096/24.10.2018, prin care se propune avizarea documentațiilor pentru delegarea gestiunii activităților de colectare și transport a deșeurilor municipale și a altor fluxuri de deșeuri și de operare a stației de transfer Bălăușeri, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), pentru municipiul Sighișoara, din zona 3 Sighișoara, îndeplinindu-se prevederile legale în acest sens;
Având în vedere avizele favorabile ale comisiilor de urbanism și juridică;
            În temeiul art. 36 alin. (2) lit. „d”, alin. (6) lit. „a”, pct. 14, art. 45 alin. (2) şi a art. 115 alin. (1) lit. „b” din Legea nr. 215/2001, Legea administraţiei publice locale, republicată, cu modificările şi completările ulterioare,

      H O T Ă R Ă Ş T E:
Art. 1. Se aprobă Studiul de oportunitate privind delegarea gestiunii activităților de colectare și transport a deșeurilor municipale și a altor fluxuri de deșeuri și de operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din județul Mureș (S.M.I.D.S. Mureș), prevăzut în anexa nr. 1 la prezenta hotărâre.


Art. 2. (1). Se aprobă gestiunea delegată, ca modalitate de operare și administrare a infrastructurii aferente serviciului de salubrizare pentru activitățile de colectare și transport a deșeurilor municipale și a altor fluxuri de deșeuri și de operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), pentru municipiul Sighișoara.


             (2). Se stabilește licitația deschisă ca procedură de atribuire a contractelor de delegare a gestiunii prevăzute la alin. (1) al art. 2 din prezenta hotărâre.

Art. 3. (1). Se avizează Documentațiile de atribuire a gestiunii serviciului de salubrizare pentru activitățile de colectare și transport a deșeurilor municipale și a altor fluxuri de deșeuri și de operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), conform anexelor nr. 2 și nr. 3 la prezenta hotărâre.
                       (2). Durata maximă a gestiunii delegate prevăzute la art. 2 este de 8 ani.


Art. 4. (1). Asociația de dezvoltare intercomunitară A.D.I. Ecolect este delegată, respectiv împuternicită să desfășoare în numele și pe seama municipiului Sighișoara, delegarea gestiunii  serviciului de salubrizare pentru activitățile de colectare și transport a deșeurilor municipale și a altor fluxuri de deșeuri și de operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), avizate conform art. 3 alin. (1) din prezenta hotărâre.



(2). În sensul alin. (1), Asociația va putea modifica documentaţiile, fără un acord prealabil, în funcţie de modificările care se impun în urma verificării acesteia de către Autoritatea Naţională de Achiziţii Publice, în limitele pe care le presupune verificarea, fiind mandatată să aducă şi orice lămuriri în atenţia operatorilor economici interesaţi, pe calea clarificărilor şi anunţurilor de tip erată, respectiv de deciziile altor autorităţi publice din judeţul Mureş, fără ca modificările operate să aducă atingere standardelor de realizare a serviciilor publice de salubrizare în municipiul Sighișoara. 

                     (3). Se mandatează Viceprimarul Municipiului Sighișoara, să voteze în A.G.A. A.D.I. ”Ecolect Mureș”, documentațiile de atribuire a gestiunii serviciului de salubrizare pentru activitățile de colectare și transport a deșeurilor municipale și a altor fluxuri de deșeuri și de operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), avizate conform art. 3, alin. (1) din prezenta hotărâre.

Art. 5. Se mandatează A.D.I. ”Ecolect Mureș”, prin Președinte, să semneze contractele de delegare cuprinse în documentațiile avizate, prevăzute în anexele nr. 2 și nr. 3 la prezenta hotărâre.

Art. 6.  Anexele nr. 1, nr. 2 și nr. 3 fac parte integrantă din prezenta hotărâre.

Art. 7. Cu data adoptării prezentei hotărâri, prevederile Hotărârii Consiliului Local Sighișoara nr. 204/09.10.2018 privind aprobarea documentațiilor pentru delegarea gestiunii activităților de colectare și transport a deșeurilor municipale și a altor fluxuri de deșeuri și operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș), pentru municipiul Sighișoara, se abrogă.

Art. 8. Prin grija Secretarului Municipiului Sighişoara – Bizo Anca, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş, Consiliului Judeţean Mureş, precum şi Asociaţiei de Dezvoltare Intercomunitară “Ecolect Mureş”, care va supune aprobării în A.G.A., Documentațiile de delegare a gestiunii serviciului de salubrizare pentru activitățiile de colectare şi transport a deşeurilor municipale şi a altor fluxuri de deşeuri și de operare a stației de transfer, componente ale serviciului de salubrizare din cadrul Sistemului de Management Integrat al Deșeurilor Municipale Solide din Județul Mureș (S.M.I.D.S. Mureș),  avizate conform art. 3 alin. (1) din prezenta şi răspunde de aducerea ei la îndeplinire, urmând a fi adusă la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

     Coman Meluș - Florian        

                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu 15 voturi ”pentru” și 3 ”abțineri”)

  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Serviciul Tehnic, Investiţii-Urmărire Contracte, Monitorizare Servicii de Utilităţi Publice;

  1 ex. Consiliul Judeţean Mureş;

  1 ex. Asociaţia de Dezvoltare Intercomunitară “Ecolect Mureş”.
10 ex.

B.A.             
